Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), a u vezi s člankom 17. Zakona o socijalnoj skrbi („Narodne novine“ broj 18/22, 46/22 i 119/22) te članka 34. Statuta Grada Skradina („Službeni vjesnik Šibensko-kninske županije“ broj 3/21 i 15/22) Gradsko vijeće Grada Skradina na 15. sjednici održanoj 26. svibnja 2023. donijelo je

**ODLUKU**

**o socijalnoj skrbi Grada Skradina**

1. **UVODNA ODREDBA**

Članak 1.

Ovom odlukom utvrđuju se uvjeti za dodjelu novčanih naknada socijalno ugroženim stanovnicima na području Grada Skradina iz sredstava proračuna Grada Skradina i način ostvarivanja tih novčanih pomoći.

1. **RODNA NEUTRALNOST**

Članak 2.

Izrazi koji se koriste u ovoj odluci, a imaju rodno značenje, koriste se neutralno i odnose se jednako na muški i ženski spol.

1. **VRSTE NOVČANIH NAKNADA**

Članak 3.

Grad Skradin u svom proračunu kroz program socijalne skrbi osigurava sredstva za isplatu sljedećih novčanih naknada:

* naknada za troškove stanovanja
* jednokratna pomoć zbog materijalnih teškoća ili izvanrednih okolnosti
* jednokratna pomoć za svako novorođeno dijete
* jednokratna naknada za drugi obrazovni materijal
* naknada za prijevoz srednjoškolaca
* naknada za prijevoz djece s posebnim potrebama
* stipendije
1. **KORISNICI**

Članak 4.

Prava iz socijalne skrbi može ostvariti osoba ako ispunjava uvjete propisane Zakonom o socijalnoj skrbi (dalje: Zakon) i ovom Odlukom.

Prava iz socijalne skrbi utvrđena Zakonom i ovom Odlukom (zakonski standard)- pravo na naknade iz točke 3. ove Odluke te druga prava (iznad zakonskog standarda) ostvaruje:

- hrvatski državljanin sa prebivalištem/ boravištem na području Grada Skradina

- stranac sa stalnim boravkom i dugotrajnim boravištem na području Grada Skradina

- osoba bez državljanstva s privremenim i stalnim boravkom i dugotrajnim boravištem na području Grada Skradina.

1. **NAKNADE ZA TROŠKOVE STANOVANJA**

Članak 5.

Troškovi stanovanja u smislu ove Odluke odnose se na najamninu, komunalne naknade, troškove grijanja, vodne usluge te troškove koji su nastali zbog radova na povećanju energetske učinkovitosti

zgrade.

Pravo na naknadu za troškove stanovanja priznaju se korisniku zajamčene minimalne naknade u visini od najmanje 30% iznosa zajamčene minimalne naknade priznate samcu odnosno kućanstvu.

Ako su troškovi stanovanja manji od 30% iznosa zajamčene minimalne naknade, pravo na naknadu a troškove stanovanja priznaje se u iznosu stvarnih troškova stanovanja.

Troškovi stanovanja se u pravilu odobravaju u novcu te se isplata korisniku vrši izravno na

račun ili, iznimno, kada postoji vjerojatnost da se novčanim oblikom pomoći ne bi ostvarila njezina svrha, troškovi stanovanja mogu se platiti ovlaštenoj pravnoj osobi koja je izvršila uslugu korisniku.

Svi korisnici naknade za podmirivanje troškova stanovanja dužni su nadležnom Upravnom odjelu

redovito dostavljati dokaz iz kojeg je vidljivo da i dalje primaju zajamčenu minimalnu naknadu, a koji

dokaz je osnova za isplatu naknade za troškove stanovanja.

Ako zbog promijenjenih okolnosti korisnik ne ispunjava uvjete za daljnje korištenje prava, pravo

prestaje s danom nastanka promijenjenih okolnosti

1. **JEDNOKRATNA POMOĆ ZBOG MATERIJALNIH TEŠKOĆA ILI IZVANREDNIH OKOLNOSTI**

Članak 6.

Jednokratnu pomoć zbog trenutačnih materijalnih teškoća mogu ostvariti samac ili kućanstvo koji ispunjavaju sljedeće uvjete:

* prijavljeno prebivalište ili stalni boravak na području Grada Skradina posljednjih šest mjeseci prije podnošenja zahtjeva za podnositelja zahtjeva
* da im je financijska pomoć potrebna za zadovoljavanje osnovnih životnih potreba ili su ih zadesile izvanredne okolnosti koje su dovele do teške materijalne situacije
* da nisu korisnici zajamčene minimalne naknade koju im isplaćuje Centar za socijalnu skrb

Jednokratna pomoć iz stavka 1. ovog članka može se odobriti korisniku u maksimalnom iznosu do 700 eura tijekom jedne proračunske godine.

**Način isplate jednokratnih pomoći**

Članak 7.

Jednokratne pomoći iz članaka 6. ove Odluke mogu se isplatiti kao novčana naknada na račun podnositelja zahtjeva ili izravno preko blagajne Grada Skradina. Jednokratna novčana pomoć može se ostvariti jednom godišnje.

**Način odobravanja jednokratnih pomoći**

Članak 8.

Jednokratna pomoć ostvaruje se temeljem pismenog zahtjeva (može ga se preuzeti na web stranici Grada Skradina, u nadležnom Upravnom odjelu i u pisarnici Grada Skradina) podnijetom nadležnom Upravnom odjelu, a realizirat će se sukladno ostvarenju prihoda proračuna Grada Skradina.

Uz zahtjev za dodjelu pomoći, podnositelj zahtjeva prilaže i pripadajuću dokumentaciju kojom se dokazuje postojanje uvjeta za ostvarivanje pomoći po ovoj odluci:

- dokaz o prebivalištu/boravištu – kopiju osobne iskaznice ili uvjerenje o prebivalištu/boravištu izdanu od MUP-a

- dokazi o prihodima podnositelja zahtjeva i svih članova kućanstva – isplatne liste, obavijest o isplaćenoj mirovini, rješenje Centra za socijalnu skrb te dokaz o isplati zajamčene minimalne naknade, potvrda Hrvatskog zavoda za zapošljavanje o nezaposlenosti i isplaćenim naknadama zbog nezaposlenosti, potvrde Porezne uprave o visini prihoda za sve članove kućanstva

- potvrdu o OIB-u podnositelja zahtjeva (ako nema na nekom od priloženih dokumenata)

Članak 9.

Ukoliko se radi o izvanrednim okolnostima koje su dovele do teške materijalne situacije, korisnik prilaže odgovarajuću dokumentaciju kojom se dokazuju navodi iz zahtjeva (liječnička dokumentacija, dokazi o školovanju, opomena zbog dugovanja, račun troškova pogreba, zapisnik nadležnog tijela o događaju, predračun za sanaciju štete ili nabavu materijala, ortopedskog pomagala i sl.)

Članak 10.

Zahtjev za ostvarivanje jednokratne pomoći predaje se nadležnom Upravnom odjelu koji provjerava je li priložena sva potrebna dokumentacija na temelju koje se može donijeti odluka.

Ako utvrdi da nije priložena sva potrebna dokumentacija koja je potrebna za donošenje odluke, nadležni Upravni odjel pozvat će podnositelja zahtjeva da dopuni dokumentaciju.

Kad utvrdi da se na temelju priložene dokumentacije može donijeti odluka, nadležni Upravni odjel proslijedit će zahtjev s dokumentacijom na odlučivanje gradonačelniku koji, sukladno sredstvima u proračunu Grada, donosi odluku o dodjeli ili uskrati jednokratne pomoći.

Odluka gradonačelnika o dodjeli ili uskrati jednokratne pomoći nije upravni akt.

Gradonačelnik donosi Zaključak o priznavanju prava na jednokratnu pomoć.

1. **JEDNOKRATNA NAKNADA ZA SVAKO NOVOROĐENO DIJETE**

Članak 11.

Radi potpore obiteljima, čija oba roditelja ili samohrani roditelj u trenutku rođenja djeteta imaju prebivalište na području Grada Skradina, Grad Skradin će za prvorođeno dijete dodijeliti jednokratni novčani iznos od 270,00 €., za drugo novorođeno dijete 400,00 €., za treće i svako sljedeće novorođeno dijete dodijelit će se 670,00 €.

**Način isplate jednokratne pomoći**

Članak 12.

Jednokratne pomoći iz članaka 24. ove Odluke mogu se isplatiti kao novčana naknada na račun podnositelja zahtjeva ili izravno na blagajni Grada Skradina.

**Način odobravanja jednokratne pomoći**

Članak 14.

Jednokratna pomoć ostvaruje se temeljem zahtjeva za dodjelu pomoći i pripadajuće dokumentacije kojom se dokazuje postojanje uvjeta za ostvarivanje pomoći po ovoj odluci.

Uz zahtjev za dodjelu pomoći podnositelj zahtjeva prilaže:

- dokaz o državljanstvu, prebivalištu/boravištu – presliku važećih osobnih iskaznica, odnosno ako je jedan od roditelja strani državljanin – presliku putovnice s važećom klauzulom odobrenja stalnog boravka ili osobne iskaznice, te ako se radi o samohranom roditelju – izjavu pod materijalnom i kaznenom odgovornošću.

- dokaze o broju djece podnositelja zahtjeva – preslike rodnih listova

Članak 15.

Zahtjev za ostvarivanje jednokratne pomoći predaje se nadležnom Upravnom odjelu koji provjerava je li priložena sva potrebna dokumentacija na temelju koje se može donijeti odluka.

Ako utvrdi da nije priložena sva potrebna dokumentacija koja je potrebna za donošenje odluke, Upravni odjel za financije, imovinsko-pravne poslove i društvene djelatnosti pozvat će podnositelja zahtjeva da dopuni dokumentaciju.

Kad utvrdi da se na temelju priložene dokumentacije može donijeti odluka, nadležni Upravni donijet će Rješenje o priznavanju prava na jednokratnu pomoć.

**VIII. JEDNOKRATNA NAKNADA ZA DRUGI OBRAZOVNI MATERIJAL**

Članak 16.

Roditeljima učenika osnovnih škola koji imaju prebivalište na području Grada Skradina, odobrit će se jednokratni iznos pomoći za nabavu drugih obrazovnih materijala. Visina sufinanciranja iznosi 55,00 € za roditelje učenike od 1. do 4. razreda, odnosno 65,00 € za roditelje učenika od 5. do 8. razreda.

**Način isplate jednokratne pomoći**

Članak 17.

Jednokratne pomoći iz članaka 16. ove Odluke mogu se isplatiti kao novčana naknada na račun podnositelja zahtjeva ili izravno na blagajni Grada Skradina.

**Način odobravanja jednokratne pomoći**

Članak 18.

Jednokratna pomoć ostvaruje se temeljem zahtjeva za dodjelu pomoći i pripadajuće dokumentacije kojom se dokazuje postojanje uvjeta za ostvarivanje pomoći po ovoj odluci.

Uz zahtjev za dodjelu pomoći podnositelj zahtjeva prilaže:

- dokaz o državljanstvu, prebivalištu/boravištu – presliku važećih osobnih iskaznica, odnosno ako je jedan od roditelja strani državljanin – presliku putovnice s važećom klauzulom odobrenja stalnog boravka ili osobne iskaznice, te ako se radi o samohranom roditelju – izjavu pod materijalnom i kaznenom odgovornošću.

- potvrda o upisu djeteta u tekuću školsku godinu

Članak 19.

Zahtjev za ostvarivanje jednokratne pomoći predaje se nadležnom Upravnom odjelu koji provjerava je li priložena sva potrebna dokumentacija na temelju koje se može donijeti odluka.

Ako utvrdi da nije priložena sva potrebna dokumentacija koja je potrebna za donošenje odluke, Upravni odjel za financije, imovinsko-pravne poslove i društvene djelatnosti pozvat će podnositelja zahtjeva da dopuni dokumentaciju.

Kad utvrdi da se na temelju priložene dokumentacije može donijeti odluka, nadležni Upravni odjel donijet će Zaključak o priznavanju prava na jednokratnu pomoć.

1. **NAKNADA ZA PRIJEVOZ SREDNJOŠKOLACA**

Članak 20.

Svim učenicima srednjih škola s područja Grada Skradina sufinancirati će se autobusna karta u iznosu od 15% od njezine pune cijene.

Pravo sufinanciranja troškova prijevoza ne ostvaruju srednjoškolci kojima se troškovi prijevoza u cijelosti financiraju iz drugih izvora.

Naknada za prijevoz srednjoškolaca koji se redovno školuju isplaćivati će se autoprijevozniku za mjesece korištenja usluga na temelju dostavljenog računa.

1. **NAKNADA ZA PRIJEVOZ DJECE S POSEBNIM POTREBAMA**

Članak 21.

Osnovnim školama koje imaju ustrojene posebne odjele za djecu s poteškoćama u razvoju, sufinancirati će se dio troškova prijevoza za učenike s područja Grada Skradina koji pohađaju nastavu po posebnom programu u osnovnim školama izvan upisnog područja OŠ Skradin.

1. **STIPENDIJE**

 Članak 22.

Sukladno rezultatima *Natječaja za dodjelu stipendija* studentima s područja Grada Skradina koji su ostvarili pravo na stipendiranje, osigurat će se stipendija u visini od 100,00 € mjesečno za 10 mjeseci u akademskoj godini.

1. **PRORAČUNSKA SREDSTVA ZA ISPLATU NOVČANIH NAKNADA**

Članak 23.

Novčane naknade utvrđene ovom odlukom isplaćuju se na teret proračuna Grada Skradina, te se financijska sredstva za njihovu isplatu planiraju u proračunu u sklopu Programa socijalne skrbi za svaku fiskalnu godinu.

Naknade za troškove stanovanja isplaćuju se u stvarnim iznosima, a ako se tijekom godine pokaže potreba za povećanjem planiranih iznosa za ovu vrstu naknade, dodatna sredstva osigurat će se rebalansom proračuna.

Jednokratne pomoći dodjeljivat će se do iskorištenja sredstava koja su za tu namjenu osigurana u gradskom proračunu za tekuću fiskalnu godinu.

Jednokratne pomoći zbog izvanrednih okolnosti i nesretnih događaja mogu se dodjeljivati i iz sredstava proračunske zalihe.

Ostale pomoći iz ove Odluke isplaćivati će se na teret proračuna Grada Skradina.

1. **PRIJELAZNE I ZAVRŠNE ODREDBE**

Članak 24.

Postupci započeti prije stupanja na snagu ove odluke rješavat će se po odredbama ove odluke.

Članak 25.

Nadležni Upravni odjel će po službenoj dužnosti provesti reviziju svih postojećih predmeta kojima je priznato pravo na naknadu troškova stanovanja, a kojima se isplaćuje ta vrsta naknade.

Članak 26.

Danom stupanja na snagu ove odluke prestaje važiti Odluka o socijalnoj skrbi (Službeni vjesnik Šibensko-kninske županije broj 21/22).

Članak 27.

Ova odluka stupa na snagu osmog dana od dana objave u „Službenom vjesniku Šibensko-kninske županije“.

KLASA: 550-01/23-01/1

URBROJ:2182-03-02-23-1

Skradin, 26. svibnja 2023.g.

GRADSKO VIJEĆE

GRADA SKRADINA

 PREDSJEDNICA

 Nadija Zorica, v.r.